 Taliye Taani ayaa sidan ka sheegay hadal uu ka jeediyay magaalada Tuka-raq oo xadhiga lagaga jaraayay mashaariic horumar oo laga hirgaliyay, waxaana isaga oo arimahan ka hadlaayay uu yidhi Halkan aan hadda joogno madaxweyne ku xigeenka JSL ayaa dhagax dhigay, waad ogtihiin halkan ciidanka qaranku waxa uu joogaa muddo shan bilood ah oo sideedii bishii koowaad ayuu soo degay, mudadas uu halkaas yimid ciidanku ilaa hadda wadadaas 5-KM ah ee la dhisaayo, MCH iyo dayr dugsiga loo sameeyay ayaa hirgalay mashaariic kalena waa ay soo socotaa, waxaanu ku faanaynaa hadaanu Somaliland nahay in aanan dhibaato keenin Tuka-raq ee aanu horumar keenay mudadaas yar ee aanu joognay,laba sano markaanu joognana Tuka-raq ay nooc kale noqon doonto wax badana aanu ka badali doono hadii Alle yidhaahdo, dadku waa dadkayagii oo dhibaato uma keenayno, waanu uga lexejeclo badanahay ku halkayagan joogaPuntland ee intaas oo sano joogay ee aan waxba ka qaban, ama ha na jeclaadaan ama yaanay na jeclaan anagu waxaanu u haysanaa inay dadkayagii yihiin, lexejeclo ayaanu dadkayaga ka qabnaa. 